1. Kongara Girl (Tangle Girl): סינגל חדש לכריזמה דוט קום!
Sooo cool! צמד האלקטרו-ראפ המדליק, כריזמה דוט קום, עושה זאת שוב! זמן לא רב לאחר ששחררו את שיר הנושא של הסרט היפני, The Boy Who Has A Lifeless Eyes, אם סי איטוסקה ודי ג'יי גונצ'י משתחלות בטבעיות למדֵי גיבורות העל המצויירים שלהן, בסינגל חדש ומקפיץ בשם "קונגארה גירל".
אגב, אם תהיתם לגבי הפריזורה המשודרגת של איטוסקה – שזנחה את מראה הדריה מורגנדורפר שלה לטובת מראה המורה המגניבה והמעודכנת – יתכן שהיא קשורה לקו מברשות השיער החדש של "טנגל טיזר" שהשיר הזה מלווה את הקמפיין שלו. בכל אופן, האנימציה הקומיקסית תפורה לגמרי על האנרגיה של הצמד הכיפי הזה שפשוט לא מפסיק להפתיע.
ואם כבר אנימציה והפתעות מאסיה, קבלו את וונג פינג – אנימטור מהונג-קונג שאחד הקצרים שלו עלה לא מזמן למגזין Nowness (פלוס ראיון קצר). האמת שכבר הרבה זמן לא נתקלתי במשהו כל-כך ביזארי ומצחיק כמו הקצרים של וונג פינג. כולנו מכירים את הגישה לפיה "סקס מוכר", אבל עיסוק בסקס שלא למטרת ממכר מקררים או חופשות באילת – כלומר במסגרת אמנותית – הוא דבר מאתגר יותר. השפה הויזואלית הייחודית של וונג פינג מצליחה לעסוק בנושאים כמו סקס, אהבה ויחסים בין המינים בצורה יוצאת דופן שמצליחה להיות, בה בעת, מוזרה ומוכרת, בוטה ומתוקה, כנה ונאיבית.
"דוגי לאב", הוא סרט התבגרות קצר שמנסה לענות על שאלה פשוטה לכאורה: מדוע אהבה מיוצגת על-ידי לב אדום?
4. Black Lake: ביורק בטריילר לרטרוספקטיבה ב"מומה"
וכעת לאי של שפיות: ביורק. בזמן שאנחנו בוהים במסך דיגיטלי בבית, יש מי שמעדיף לבהות במסך דיגיטלי במומה. ברגעים הספורים שהוא לא בוהה בו אגב שליחת ווטסאפ, הוא יכול להתרשם מרטרוספקטיבה ליוצרת האיסלנדית המוכרת ביותר בעולם או אם תרצו, משאב טבע שלעולם לא מתכלה, אישה, אגדה ורובוט.
אם נתעלם בחינניות מהביקורות הנוראיות שספגה הרטרוספקטיבה המדוברת, נוכל ליהנות לפחות מההזמנה אליה – מיני קליפ חדש של ביורק, בבימויו של אנדרו תומס יואנג (שאחראי בין השאר על הקליפ Brennisteinn של סיגור רוס). זאת כמובן בהנחה שכבר נחשפתם לשני הקליפים המטריפים האחרים שלה: family (שגם אותו ביים יואנג) וכמובן lionsong, שבוים על-ידי צמד הצלמים ההולנדי, אינס ו-וינוד.
פוסט זה פורסם בקטגוריה אנימציה, ג'יי-פופ, ג'יי-רוק, יפן, מוסיקה, סרטים קצרים, קולנוע הונג-קונגי. אפשר להגיע ישירות לפוסט זה עם קישור ישיר.